stanford-oval/wikipedia huggingface dataset:
שמורת עין תאו
תיאור השמורה

הבריכה שאליה מתנקזים מי המעיין אינה בריכה טבעית. בריכה זאת נחפרה על ידי אנשי קיבוץ כפר גלעדי בשנות ה-50 של המאה ה-20 כדי שתשמש מקור מים זמין לשדות שחברי הקיבוץ עיבדו בסביבת המעיין. טמפרטורת מי הבריכה היא קבועה ונעה בין 21–23 מעלות. חום זה מאפשר לקיים במי הבריכה מינים של בעלי חיים וצומח נדירים. במי הבריכה נמצאים חסרי חוליות נדירים וצמחים כמו נופר צהוב וקַרְנָן טָבוּל שהם צמחים מוגנים הקרנן טבול נמצא בסכנת הכחדה בישראל. בנוסף צומחים במי הבריכה מיני דגנים נוספים. הבריכה מוקפת בצמחי מים כמו פטל קדוש, שנית גדולה, גומא פפירוס וצמחים נוספים. בנוסף צומחים סביב הבריכה עצי תאנה. בתוך הבריכה חיים גם דגי נאווית כחולה. הכניסה לבריכה אסורה, כדי לשמר את הצמחייה ובעלי החיים הנדירים.
מדרום לעין תאו התגלה בשנות ה-80 של המאה ה-20 אתר ארכאולוגי תל תאו. האתר התגלה בעת הרחבת כביש 90. באתר שנחפר נמצאו שכבות ארכאולוגיות מתקופות שונות.
עצי האלה האטלנטית העתיקים שנשמרו, נמצאים בשטח בית הקברות של הכפר ג'חולה שמנע את הפגיעה בהם. במרחק לא רב מהשמורה נמצא מתקן שאיבת מים של קיבוץ כפר גלעדי. ליד המתקן נמצאת בריכת מים קטנה שבה מותר להתרחץ.
השמורה נמצאת ממערב לכביש 90. הגישה לשמורה היא מדרך עפר היוצאת מכביש 899, כ-50 מטר מצומת כ"ח.
לקריאה נוספת

מערת עין תאו, בתוך: עמוס פרומקין וינון שבטיאל (עורכים), אטלס מערות הגליל המזרחי, ירושלים: הוצאת מאגנס, תשפ"ד/2024, עמ' 102–103.
הערות שוליים

↑  עזריה אלון, שמורות הטבע שלנו, למרחב, 22 במרץ 1963
↑  אתר הצמחים בסכנת הכחדה בישראל של רשות הטבע והגנים
|  שמורות טבע בישראל |
| --- | --- | --- |
| הגולן | אירוס הביצות נוב • אלי על • בריכת בראון • גמלא • הר אביטל • הר חרמון • הר חרמונית • הר פרס • הר שיפון • יער אודם • יער יהודיה • נחל גילבון • נחל משושים • נחל הבניאס • מג'רסה • סוסיתא |  |
| צפון | אבוקה • אלון • אלונה • אלוני אבא • אלוני בית קשת • נחל בית העמק • בריכת פסוטה • אלוני ברעם • אלוני יצחק • בוריקה • גאון הירדן •  החולה • הר ארבל • הר חורשן • הר יונה • הר מירון • הר שכניה • חוטם הכרמל • חוף דור-הבונים • חורבת קרתא • חורשת טל • חי-בר כרמל • מערת פער •  נחל בזק • נחל בצת • נחל דישון • נחל הקיבוצים • נחל כזיב • נחל מערות • נחל עמוד • נחל ראש פינה • נחל שניר • נחל שרך • נחל תבור • נחל תות • נחל עיון • עין אפק • עין ארובות • עין נוטרה • עין נימפית • עין תאו • פארק הכרמל • ראש הנקרה • רמות מנשה • תל דן • תל אנפה • תל סהרון • תל שמרון |  |
| מרכז | ביצת זיתא • בני ציון (חרוצים) • בריכת דורה • בריכת יער • גבעת האירוסים • גדור • געש • האירוסים • הדסים • המסרק • חולות ניצנים • מבוא אשדוד • חורבת מדרס • חורבת סעדים • מערת אבשלום • מערת התאומים • נאות קדומים • נחל דולב • נחל כפירה • נחל פולג • נחל קטלב • נחל שורק • נחל התנינים • עינות גיבתון • שער פולג |  |
| יהודה | אלוני שמואל • אל כנוב • הר הטייסים • ואדי מכוך • נחל אוג • נחל בזק עילי • נחל פרת • עינות צוקים • קנה וסמר |  |
| השומרון | הר כביר • יער אום צפא • יער ריחן • נבי רביח • נחל פצאל • נחל קנה • עינות זרקא • רכס טמון • ביצת ואדי מלחה • בור הציפורים • נחל שילה עילי |  |
| הנגב | בקעת תמנע • בתרונות רוחמה • גבעות להב • הבשור • המכתש הגדול • המכתש הקטן • הר הנגב • הר חירן • הר עמשא • הרי אילת • חולות משאבים • חולות סמר • חוף האלמוגים • חי-בר יטבתה • מכתשים בנגב • מצוק הצינים • נחל גרר • נחל ערוגות • נחל עשוש • נחל צין • עין גדי • ערבת עברונה • פארק הלס • פורה |  |
| שמורות ימיות | איי חוף ראש הנקרה • ים ראש הנקרה-אכזיב • שקמונה • ים ראש הכרמל • ים דור-הבונים • ים שקמה • איי חוף דור-מעגן מיכאל • ים גדור • ים האלמוגים • חוף האלמוגים • הים הדרומי • הפרעת פלמחים |  |
הוברטוס

| --- | --- |

 לידה:  שנות ה־50 של המאה ה־7? טולוז, צרפת 
 פטירה:  30 במאי 727 טרבורן, דוכסות בראבנט 
 חג:  30 במאי, 3 בנובמבר 
 
הוברטוס הקדוש (נולד בין השנים 656 ל-658 – מת ב-30 במאי 727 או 728) הוא קדוש נוצרי. הוא קרוי "השליח לארדנים" והיה הבישוף הראשון של העיר לייז' בבלגיה של ימינו והבישוף של העיר מאסטריכט בהולנד. על-פי האמונה הנוצרית הקאתולית, הוברטוס הוא הקדוש המגן של הציידים, המתמטיקאים, האופטיקאים ועובדי המתכת ונחשב למסייע לסובלים מכלבת. בתקופת ימי הביניים היה פולחן הוברטוס הקדוש נפוץ מאוד. עם זאת, בימינו הוא מפורסם בעיקר מכיוון שמותג הליקר "יגרמייסטר" קרוי על שמו ועל שם האגדה שנקשרה בשמו (אשר לעיתים גם מסופרת על אאוסטתיוס הקדוש).
הוברטוס הקדוש נולד ככל הנראה בטולוז שבצרפת. על פי האגדה, הוא השתתף בדו-קרב, שלאחריו זכה בליבה של בת אצולה מקומית. לאחר שנפטרה הפך לנזיר. במהלך תקופת פרישותו, הלך לצוד ביער וראה מולו אייל. הוא התכוון לצוד את האיל, אך לפתע ראה בין קרניו את סימן הצלב ותחת זאת, החל להתפלל ולספר על ההתגלות האלוהית שחווה. לשמו הודבק הכינוי "אדון הציידים" (ובגרמנית: Jägermeister). הליקר הנודע "ייגרמייסטר" נושא את דיוקן האייל עם הצלב בין קרניו, ואת כינויו של הוברטוס הקדוש. הוברטוס מת בטרבורן, ליד בריסל של ימינו.
האסטרואיד 260 Huberta (אנ') שהתגלה על ידי יוהאן פאליזה, נקרא על שמו.
גלריה

ציור המתאר את הוברטוס מהמאה ה-13
פסל הוברטוס בקתדרלת קלן
נחל שכוי

| --- | --- |
אין תמונה חופשית
 מידע כללי
 אורך:  כ־4.5 ק"מ
 גובה מוצא הנהר:  כ־760 מטרים
 יובלים:  נחל ביריה, נחל נועזים 
 שפך:  נחל עמוד 
 מדינות באגן הניקוז:  ישראל 
  (למפת צפת מוגדלת) נחל שכוי(למפת צפת רגילה) נחל שכוי(למפת הגליל העליון רגילה) נחל שכוי(למפת הגליל העליון מוגדלת) נחל שכוי
 
נחל שכוי (בכתיב מלא: נחל שכווי) הוא נחל אכזב בגליל העליון. אורכו כ־4.5 קילומטרים.
תוואי הנחל

מוצא הנחל ממוקם בקצה הדרומי של יער ביריה, בגובה של כ־760 מטרים מעל פני הים. בתחילתו הוא זורם לכיוון דרום־מערב, בתוואי כביש 886, מעין זיתים דרך צומת עין זיתים תחת כביש 8900 וכביש 89. לאחר מכן משנה הנחל את כיוון זרימתו לדרום ולקראת סופו פונה לדרום־מערב. במרחק של כקילומטר ממערב לבית הקברות היהודי העתיק בצפת וכ־800 מטרים מצפון־מערב לאזור התעשייה החדש של צפת, בגובה של כ־550 מטרים מעל פני הים, נשפך נחל שכוי לנחל עמוד.
לקריאה נוספת

מערת שכווי, בתוך: עמוס פרומקין וינון שבטיאל (עורכים), אטלס מערות הגליל המזרחי, ירושלים: הוצאת מאגנס, תשפ"ד/2024, עמ' 224–225.
| נחלי הגליל |
| --- | --- | --- |
| הגליל העליון | נחל עמוד • נחל עכברה • נחל אביב • נחל גוש חלב • נחל דישון • נחל חצור • נחל יראון • נחל מורן • נחל מחניים • נחל מירון • נחל נריה • נחל צבעון • נחל ראש פינה • נחל רבי ינאי • נחל פשחור • נחל סתר • נחל חנניה • נחל ליבנים • נחל הוזים • נחל שכוי • נחל שמאי • נחל חוקוק • נחל רזים • נחל עצבונית • נחל חלב • נחל עלמון • נחל קציון • נחל ברעם • נחל בן זמרה • נחל מרות • נחל פרוד • נחל עפאים • נחל פקיעין • נחל זבד • נחל זווית • נחל ברתות • נחל חירם • נחל אדמונית • נחל שפנים • נחל זוך • נחל יצהר • נחל אזהב • נחל דלתון • נחל סוד • נחל בר יוחאי • נחל בירנית • נחל משמש • נחל מתת • נחל שרך • נחל בצת • נחל חניתה • נחל נמר • נחל גליל • נחל מצובה • נחל שעל • נחל אשחר • נחל נחת  • נחל יסף • נחל כזיב • נחל מרווה • נחל מירב • נחל אשרת • נחל געתון • נחל ביריה |  |
| הגליל התחתון | נחל אבליים • נחל אדמי • נחל ארבל • נחל גדורה • נחל דנה • נחל השבעה • נחל חילזון • נחל חרוד • נחל יבנאל • נחל ימה • נחל יששכר • נחל כבול • נחל נהלל • נחל נון • נחל ציפורי • נחל צלמון • נחל שונם • נחל שיזפים • נחל שכניה • נחל שרונה • נחל תבור • נחל קנקן • נחל כמון • נחל חזון • נחל שבע • נחל הארי • נחל ממלח • נחל אוזנית • נחל סביונה • נחל נמרים • נחל מזגה • נחל עקב • נחל חמוד • נחל אזנות • נחל קשת  • ואדי אל-חסין • נחל מורסן • נחל נעיאל • נחל סח'נין • נחל שגב • נחל תמרה • נחל חנינה • נחל צוף • נחל עביד • נחל חנה • נחל שזור • נחל יפתחאל • נחל סרגונה • נחל זורעים • נחל שובב • נחל פוריה • נחל חרצית • נחל צידתה • נחל אלות • נחל ברית • נחל תולע • נחל יחמי • נחל גבול • נחל צבאים • נחל זיקה • נחל גבע • נחל נעורה • נחל עכין • נחל רכש • נחל כוכב • נחל סליל • נחל הקוסמת • נחל אוכל • נחל קיש • נחל יזיר • נחל ברק בן אבינעם • נחל קמה • נחל חמוד • נחל עין דור • נחל דבורה • נחל שומר |  |
| אצבע הגליל | נחל דן • נחל שניר • נחל חרמון • נחל עיון • נחל קדש • נחל משגב • נחל השומר • נחל מרגליות • נחל קורן |  |
| הגליל המערבי | נחל בית העמק • נחל בצת • נחל געתון • נחל יחיעם • נחל ינוח • נחל יסף • נחל כזיב • נחל שעל • נחל שרך |  |
ערך זה הוא קצרמרבנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ו.
תאי שמש ננו-גבשיים

תאי שמש ננו-גבשיים הם תאי שמש הבנויים ממצע צורן (סיליקון) או מוליך אורגני המצופה בשכבה של ננו גבישים או נקודות קוונטיות כגון: ננו גבישי צורן, קדמיום-טלוריום CdTe או נחושת-אינדיום-גליום-סלניד Copper indium gallium selenide- CIGS.
ייצור

אנֶרְגִּיָּה שִׁמְשִׁית או אנרגיה סולארית היא אנרגיה שמקורה בקרינת השמש.
מתקני אנרגיה סולארית (פנאלים סולריים) ממירים את הקרינה האלקטרומגנטית שמגיעה מהשמש לאנרגיה תרמית או לחשמל.
את הננו-גבישים מפיקים בסינתזה קולואידית המאפשרת ייצור זול יחסית. התמיסה המרוכזת של ננוחלקיקים מיוצבת באמצעות ציפוי הננוחלקיקים בליגנד פחמימני. פני מצע שטוח של פרוסת סיליקון מצופה בשכבה דקה של ננו גבישים המתקבלת על ידי טפטוף של תמיסת הננו-גבישים במרכז המצע תוך הפעלת כוחות צנטריפוגליים על ידי סיבוב במהירות גבוהה. התמיסה מתפשטת באופן אחיד על המצע עד לקבלת גובה אחיד ורצוי של התמיסה, שיטת ייצור זו ידועה בשם ציפוי על ידי סיבוב (Spin coating) (תהליך המקובל בציפוי פוטורזיסט בתהליך הפוטוליתוגרפיה). שיטת יצור זו זולה יחסית לשיטת ייצור יקרה המבוססות על תהליכי השקעה (דפוזיציה) של גבישים כגון Molecular beam epitaxy.
מחקר ופיתוח

תאי שמש בעלי שכבה קולואידית מטיטניום דו-חמצני - TiO2 נחקרו ב 1991 ונמצאו כמבטחים מבחינת ניצולת המרת אנרגיית אור לאנרגיית חשמלית ומבחינת עלות ייצורם הנמוכה. כמו כן ארכיטקטורת ערוץ בודד של ננו-גביש הכוללת מערך של חלקיקים בודדים בין האלקטרודות המאפשרת לשפר את נצילות המרת האנרגיה נחקרת על ידי חוקרים באוניברסיטאות סטנפורד, ברקלי וטוקיו.
ניתן להעריך כי בעתיד תאי שמש מבוססי הננו-גבישיים יציעו מגוון יתרונות כגון גמישות, מחיר נמוך, הפקת אנרגיה ירוקה ונצילות של 65%, לעומת 20%-25% בתאי שמש מדור ראשון המבוססים על סיליקון חד-גבישי c-Si. אולם ישנם ויכוחים לגבי אמינות מדידת הנצילות ולגבי התאמתם לייצור המוני. מחקרים אחרים עשו שימוש בעופרת סלניד PbSe ובקדמיום טלוריום - CdTe שכבר הוכיח את עצמו בייצור תאי שמש מדור שני המבוססים על שכבות דקות שעוביין ננומטר עד כמה מיקרומטרים.
גישות נוספות

1 תאי השמש מבוססי נקודה קוונטית - בגישה זו נלקחת בחשבון תאוריית מכניקת הקוונטים במיצוי השיטה ויכולות התאים, כמו כן ישנו שוני בין שיטות הייצור.
2 תא סולארי מרוגש צבע Dye-sensitized solar cell - ייצור בשיטה הקונבנציונלית של המוליכים למחצה המסתת גבישים ננומטרים כחלק מטופוגרפיית פני השטח של הצורן. לאחר מכן פני השטח מצופים בחומר צבע רגיש לאור המאפשר תהליכי מעבר אלקטרונים בחשיפה לאור.
תאי שמש דור שלישי נוספים

1. תאים פוטו אלקטרוכימיים
2. תאים מבוססי פולימרים
3. תא פרובסקייט (Perovskite solar cell) זהו תא שמש הכולל מבנה פרובסקייט סופג - המבנה הנפוץ ביותר מורכב משילוב של חומרים אורגנים ואנאורגנים (מבוססי עופרת ובדיל הליד) המשמשים בתור השכבה האקטיבית ללכידת אור השמש ליצירת אנרגיה חשמלית.
ראו גם

תא פוטו-וולטאי
ננו-חלקיק
בוויקיפדיה האנגלית:
Quantum dot solar cell
Organic solar cell
Hybrid solar cell
Photoelectrochemical cell
Polymer solar cell
ננו-אנטנה
הערות שוליים

↑  B. O’Regan and M. Gratzel, (1991). "A low-cost, high efficiency solar cell based on dye-sensitized colloidal TiO2 films". Nature. 353 (353): 737–740. Bibcode:1991Natur.353..737O. doi:10.1038/353737a0.{{cite journal}}:  תחזוקה - ציטוט: extra punctuation (link)
↑  J.S. Salafsky (2001). "A 'channel' design using single, semiconductor nanocrystals for efficient (opto)electronic devices films". Solid-State Electronics. 45 (1): 53–58. Bibcode:2001SSEle..45...53S. doi:10.1016/S0038-1101(00)00193-3.
↑  D.S. Ginger and N.C. Greenham, (1999). "Photoinduced electron transfer from conjugated polymers to CdSe nanocrystals". Physical Review B. 59 (16): 10622. Bibcode:1999PhRvB..5910622G. doi:10.1103/PhysRevB.59.10622.{{cite journal}}:  תחזוקה - ציטוט: extra punctuation (link)
↑  Ilan Gur, Neil A. Fromer, Michael L. Geier, and A. Paul Alivisatos, (2005). "Air-Stable All-Inorganic Nanocrystal Solar Cells Processed from Solution". Science. 310 (5745): 462–465. Bibcode:2005Sci...310..462G. doi:10.1126/science.1117908. PMID 16239470.{{cite journal}}:  תחזוקה - ציטוט: extra punctuation (link) תחזוקה - ציטוט: multiple names: authors list (link)
↑  Quantum Dots May Boost Photovoltaic Efficiency To 65%, 24 May 2005
↑  "Photovoltaics Report" (PDF). Fraunhofer ISE. 28 ביולי 2014. p. 6. ארכיון (PDF) מ-2014-08-31. נבדק ב-31 באוגוסט 2014. {{cite web}}:  (עזרה)
↑  N. Gupta, G. F. Alapatt, R. Podila, R. Singh, K.F. Poole, (2009). "Prospects of Nanostructure-Based Solar Cells for Manufacturing Future Generations of Photovoltaic Modules". International Journal of Photoenergy. 2009: 1. doi:10.1155/2009/154059.{{cite journal}}:  תחזוקה - ציטוט: extra punctuation (link) תחזוקה - ציטוט: multiple names: authors list (link)
נצילות המרת האנרגיה בתאי שמש בטכנולוגיות השונות לאורך השנים
ג'רארד הופנונג

| --- | --- |
אין תמונה חופשית
 לידה:  22 במרץ 1925 ברלין, רפובליקת ויימאר 
 פטירה:  28 בספטמבר 1959 (בגיל 34) לונדון, הממלכה המאוחדת 
 מקום קבורה:  קרמטוריום גולדרס גרין 
 מוקד פעילות:  גרמניה 
 מקום לימודים:  בית ספר הייגייט, בית ספר סטמפורד, באונס קורט 
 שפה מועדפת:  אנגלית, גרמנית 
 כלי נגינה:  טובה 
 פרופיל ב-IMDb
 
ג'רארד הופנונג (באנגלית: Gerard Hoffnung;‏ 22 במרץ 1925 – 25 בספטמבר 1959) היה צייר ומוזיקאי יהודי-בריטי, שנודע בעיקר ביצירותיו ההומוריסטיות.
הערות שוליים

↑  השם הגנרי לשואב אבק באנגלית הוא "הובר", על שם החברה שהתחילה בייצור המכשיר (כמו פריג'ידר למקררים)
↑  פרפרזה על "המלחמה שתשים קץ לכל המלחמות כולן" (מלחמת העולם הראשונה)
↑  דמות ידועה בעולם הקריקטורה הבריטי, שהקריקטוריסט דייוויד לאו צייר לראשונה לעיתון "איבנינג סטנדרד" הלונדוני של לורד ביוורברוק בשנות ה-30' של המאה ה-20: נפוח מחשיבות עצמית, רתחן, לאומני קיצוני ובריטי עד תוך-תוכו
| --- | --- |
בקרת זהויות :  NLI: 987007262614205171  BIBSYS: 7508  BnF: cb138952624 (data)  CiNii: DA04942615  GND: 118706012  ISNI: 0000 0001 0867 5000  LCCN: n81089470  MusicBrainz: 565fc133-9043-44f1-a942-f6109e53e5d3  NDL: 00468449  NKC: xx0070124  NTA: 07231057X  RKD: 38966  SNAC: w65b28pv  SUDOC: 095126929  Trove: 862188  ULAN: 500015583  VIAF: 7574215   WorldCat (עם VIAF): 7574215
איילה מלאך פיינס

| --- | --- |

 לידה:  19 ביולי 1945 קירגיזסטן 
 פטירה:  23 בספטמבר 2012 (בגיל 67) 
 ענף מדעי:  פסיכולוגיה 
 מקום לימודים:  האוניברסיטה העברית בירושלים  אוניברסיטת בוסטון 
 מוסדות:  אוניברסיטת בן-גוריון בנגב  אוניברסיטת קליפורניה בברקלי  HIT מכון טכנולוגי חולון  אוניברסיטת תל אביב  אוניברסיטת ג'ון פ. קנדי 
 
איילה מלאך-פיינס (18 ביולי 1945 – 23 בספטמבר 2012) הייתה פסיכולוגית חברתית, ארגונית וקלינית ישראלית, פרופסור באוניברסיטת בן-גוריון שכיהנה בה כדיקנית הפקולטה לניהול.
קורות חיים

איילה מלאך-פיינס נולדה בקירגיזסטן ליהודית וזאב מלאך, פליטים מפולין שברחו מזרחה לברית המועצות בזמן מלחמת העולם השנייה. ב-1949 עלו ארצה והתיישבו בהרצליה.
למדה בבית הספר על-שם יוסף-חיים ברנר ובבית הספר התיכון בעיר מגוריה. למדה פסיכולוגיה באוניברסיטה העברית בירושלים במסגרת העתודה האקדמית וב-1967 קיבלה תואר ראשון. שירתה בצה"ל כקצינת פסיכולוגיה בחיל האוויר. לאחר שחרורה סיימה תואר שני ושלישי בפסיכולוגיה באוניברסיטת בוסטון, ב-1971 וב-1974 בהתאמה. עבודת הדוקטור שלה הייתה בנושא "The Shift to Competition in the Prisoner's Dilemma Game". בין השנים 1984–1992 עבדה כעוזרת מחקר באוניברסיטת קליפורניה בברקלי, כפרופסור במשרה חלקית בבית הספר לפסיכולוגיה ובאוניברסיטת JFK בקליפורניה.
בין 1992 ל-1996 עבדה כמרצה במחלקה לפסיכולוגיה ובבית הספר לעבודה סוציאלית באוניברסיטת תל אביב ובין 1995 ל-1998 כראש המחלקה לפסיכולוגיה במכון הטכנולוגי בחולון.
לאחר מכן כיהנה כ-6 שנים כראש המחלקה למנהל עסקים באוניברסיטת בן-גוריון ובהמשך כדיקן הפקולטה לניהול באוניברסיטה זו.
נפטרה ב-23 בספטמבר 2012, בגיל 67, והובאה למנוחות בבית העלמין של מושב רשפון בו התגוררה.
מחקריה

מחקריה של פרופ' מלאך-פיינס עוסקים במחקר השחיקה בעבודה ובחיי הנישואין בקרב זוגות כפולי קריירה; לחץ ושחיקה בקרב צוותים בינלאומיים וירטואליים; הבטים פסיכולוגיים ותרבותיים של יזמות; והבטים פסיכולוגיים בבחירת קריירה בניהול וביזמות. היא פיתחה מדד שחיקה אשר משמש חוקרים ברחבי העולם. בין פרסומיה בנושא נמצא הספר "שחיקה בעבודה: גורמים, תוצאות ודרכי התמודדות" שיצא לאור בעברית בהוצאת מודן. בנוסף פרסמה תשעה ספרים אחרים, שלושים פרקים בספרים ולמעלה ממאה מאמרים מדעיים. ספריה שנכתבו באנגלית תורגמו לשפות רבות כולל צרפתית, ספרדית, גרמנית, יוונית, פולנית, טורקית, קוריאנית, סינית ויפנית.
מספריה

"שחיקה בעבודה: גורמים, תוצאות ודרכי התמודדות" (בהוצאת מודן)
"התאהבות: כיצד אנו בוחרים במי להתאהב" (בהוצאת מודן)
"פסיכולוגיה של המינים" (בהוצאת האוניברסיטה הפתוחה)
"הלהטוטנית. האישה העובדת: בעיות ופתרונות" (עם עובד)
"שחיקה נפשית: מהותה ודרכי התמודדות עמה" (צ'ריקובר)
"אהבה ושחיקה בחיי הנישואין: גורמים ודרכי התמודדות" (צ'ריקובר)
"קינאה רומנטית: צילה של האהבה" (צ'ריקובר)
מושל אינדיאנה

| --- | --- |


 איוש נוכחי:  מייק בראון
 תאריך כניסה לתפקיד:  13 בינואר 2025
 דרכי מינוי:  נבחר בבחירות ישירות
 תחום שיפוט:  אינדיאנה אינדיאנה
 מעון:  בית מושל אינדיאנה
 מושב המשרה:  אינדיאנפוליס
 משך כהונה קצוב:  ארבע שנים, עד שתי קדנציות
 ייסוד המשרה:  7 בנובמבר 1816
 איוש ראשון:  ג'ונתן ג'נינגס
  אתר האינטרנט הרשמי של מושל אינדיאנה
 
קפיטול מדינת אינדיאנה, מקום עבודתו הרשמי של מושל אינדיאנה
מושל אינדיאנה (באנגלית: Governor of Indiana) הוא ראש הרשות המבצעת במדינת אינדיאנה. המושל נבחר לתקופת כהונה בת ארבע שנים, ואחראי על תפקודן היום-יומי של רשויות ממשלתיות רבות של ממשלת אינדיאנה. למושל סמכות למנות שליחי ציבור לעמדות מפתח ברשויות הממשלתיות, המנהלים אותן. המושל עובד מתוך קפיטול מדינת אינדיאנה ומתגורר באורח רשמי במעונו השוכן בבירת אינדיאנה, אינדיאנפוליס.
המושל ה-52 והנוכחי הוא מייק בראון, המכהן מטעם המפלגה הרפובליקנית. תפקיד המושל התפתח במשך כמאתיים שנה. התפקיד נעשה דומיננטי יותר מאז המחצית השנייה של המאה ה-20 לאחר עשרות שנים של מאבק עם האספה הכללית ובית המשפט העליון של אינדיאנה להפיכת התפקיד שווה לרשות המחוקקת ולרשות השופטת. אף על פי שסמכויות המושל הורחבו משמעותית על ידי תיקונים חוקתיים בשנות ה-70 של המאה ה-20, מושלי אינדיאנה נותרו פחות חזקים מבחינה ביצועית מאשר שאר המושלים ברוב המדינות.
התפקיד > סמכויות

סמכויות המושל נקבעו בסעיף החמישי של חוקת אינדיאנה. מבחינה חוקתית, למושל יש סמכות מוגבלת מאוד לנהל את ממשלת המדינה; מרבית הסמכויות הניתנות לניהול הרשויות הממשלתיות מוחזקות בידי חברי קבינט עצמאיים שנבחרים לתפקידם.
המושל עובד בתיאום עם בית המחוקקים של המדינה (האספה הכללית של האינדיאנה הדו-ביתית, המורכבת מבית הנבחרים של אינדיאנה והסנאט של אינדיאנה) ובית המשפט העליון של המדינה (בית המשפט העליון של אינדיאנה), על מנת שימשול על המדינה. למושל יש הסמכות להטיל וטו על חקיקה שנתקבלה על ידי האספה הכללית. אם הוטל הווטו, הצעת החוק מוחזרת לאספה הכללית לטובת עיון ובחינה מחדש. בניגוד למדינות אחרות, שרובן דורשות רוב של שני שלישים לצורך עקיפת הווטו, האספה הכללית של אינדיאנה יכולה לבטל את הווטו ברוב קולות מוחלט בשני בתי בית המחוקקים.
אחת הסמכויות הפוליטיות החשובות ביותר של המושל היא היכולת לכנס את האספה הכללית למושב מיוחד. במהלך מושב בן שנתיים, האספה יכולה להתכנס על שני בתיה לא יאוחר מ-91 יום, מה שמונע לעיתים קרובות מלהעביר את כל החקיקה שחברי האספה מתכוונים להעביר. סמכות זו מעניקה למושל השפעה ניכרת ברשות המחוקקת אשר לפעמים מעלה את המושל והאספה לסכסוכי כוח.
בין שאר סמכויותיו, המושל יכול להכריז על מצב כוננות ולהזעיק את הכוחות המזוינים של המדינה (כוחות המילואים של אינדיאנה) או המשמר הלאומי אינדיאנה בעתות חירום או אסון. המושל מחויב לאכוף את כל חוקי המדינה ואת קוד ההתנהגות והתקנות הציבוריות של המדינה באמצעות משטרת מדינת אינדיאנה. למושל גם היכולת להעניק חנינה או להמתיק גזר דין לכל אדם שהורשע בפשע במדינה, למעט במקרים של בגידה או הליך הדחה.
נוסף על הסמכויות החוקתיות, למושל סמכויות סטטוטורית. רוב הסמכויות המשמשות מושלים על בסיס יומי נגזרות מהחוק, דבר המעניק לאספה הכללית מידה רבה של כוח: ביכולתה להרחיב או לצמצם את סמכויותיו של המושל. מבחינה היסטורית, המפלגה השולטת באספה מקצה מחדש את השליטה ברשויות ממשלתיות מהמושל או למושל על בסיס שייכותו המפלגתית, דבר שהותיר לפרקים את המושל ללא שליטה ישירה על הרשויות הממשלתיות.
המושל גם יכול להשפיע על מערכת בתי המשפט באמצעות מינויי שופטים. באינדיאנה, כאשר מתפנה מקום בבית המשפט העליון או בבית המשפט לערעורים, הוועדה למינויי שופטים מראיינת מועמדים ושולחת רשימה של שלושה מועמדים סופיים עבור כל משרה פנויה למושל, אשר בוחר אחד מהם. הסמכות לבצע מינויים אלה מעניקה למושל השפעה ניכרת על קביעת הרכב הרשות השופטת.
השכר השנתי של מושל אינדיאנה הוא 111,688 דולר אמריקני (נכון ל-2015).
התפקיד > דרישות

על מנת לכהן כמושל אינדיאנה, המועמד לתפקיד חייב להיות אזרח ארצות הברית ולהיות תושב המדינה לפחות חמש שנים ברציפות לפני התמודדותו לתפקיד המושל. המועמד חייב להיות גם בן 30 לפחות כאשר הוא מושבע לתפקידו. על המושל אסור, במקביל לכהונתו, להחזיק במשרה פדרלית או ארצית ולכן חייב להתפטר מכל תפקיד כזה לפני שיישבע אמונים לתפקיד. לפני כניסתו לתפקיד, על המועמד להישבע שבועה בפני נשיא בית המשפט העליון של אינדיאנה, בה הוא נשבע לציית לחוקה ולחוקי המדינה.
התפקיד > כהונה

מרגע שנבחר, המושל מכהן תקופת כהונה בת ארבע שנים, החל מתאריך השבעתו; יום ההשבעה הוא יום שני השני בחודש ינואר. הוא נשאר בתפקידו כמושל עד שיורשו נשבע אמונים לתפקיד. כהונתו של המושל עשויה להתקצר במקרה שהוא מתפטר, נפטר, מודח או הופך לבלתי כשיר. אין גבול למספר תקופות הכהונה אותן המושל יכול לכהן; עם זאת, המושל מוגבל להיבחר לשתי תקופות כהונה רצופות, ובדרך כלל נשאר במשרדו שמונה שנים לכל היותר בכל תקופה בת שתים עשרה שנים. כדי להיות זכאי להתמודד לכהונה שלישית, על המושל להיות "מושל לשעבר" במשך תקופת בחירות אחת.
התפקיד > ירושה

אם המושל נבצר מלמלא את תפקידו, סגן מושל אינדיאנה הופך להיות המושל בפועל עד חזרתו של המושל לתפקיד. אם סגן המושל אינו יכול גם הוא למלא את מקומו של המושל, אזי הנשיא הזמני של הסנאט של אינדיאנה יירש את המושל. במקרה בו המושל נפטר, מתפטר מודח, נשפט או מורשע, אזי מושבע סגנו כמושל במקומו.
ביאורים

↑  התפטר כדי לאייש מושב בבית הנבחרים של ארצות הברית.
1 2 3 4  התפטר כדי לאייש מושב בסנאט של ארצות הברית.
↑  הבחירות הראשונות שהתקיימו לתקופה של ארבע שנים על פי החוקה החדשה.
↑  שימש כמושל בפועל מאוקטובר 1865 ועד מרץ 1866 כאשר מורטון עבר טיפול רפואי והעביר אליו את סמכויותיו הביצועיות.
↑  התפטר עקב הרשעה בפלילים.
הערות שוליים

↑  סעיף חמש לחוקת אינדיאנה, באתר אוניברסיטת אינדיאנה (באנגלית)
↑  Indiana Code Title 4. State Offices and Administration § 4-2-1-2
| מושלי מדינות ארצות הברית ארצות הברית |
| --- | --- | --- |
| מושלי מדינות ארצות הברית | אוהיו • אוקלהומה • אורגון • איווה • איידהו • אילינוי • אינדיאנה • אלבמה • אלסקה • אריזונה • ארקנסו • ג'ורג'יה • דלאוור • דקוטה הדרומית • דקוטה הצפונית • הוואי • וושינגטון • ויומינג •  ויסקונסין • וירג'יניה • וירג'יניה המערבית • ורמונט • טנסי • טקסס • יוטה • לואיזיאנה • מונטנה • מיזורי • מיין • מינסוטה • מיסיסיפי • מישיגן • מסצ'וסטס • מרילנד • נבדה • נברסקה • ניו ג'רזי • ניו המפשייר • ניו יורק • ניו מקסיקו • פלורידה • פנסילבניה • קולורדו • קונטיקט • קליפורניה • קנזס • קנטקי • קרוליינה הדרומית • קרוליינה הצפונית • רוד איילנד |  |
| ראו גם | נשיא ארצות הברית • זכויות המדינות בארצות הברית |  |
אוטו ורבורג

ערך זה עוסק בבוטנאי. אם התכוונתם לרופא, הביולוג והפיזיולוג היהודי-גרמני חתן פרס נובל לפיזיולוגיה או לרפואה, ראו .
| --- | --- |

אוטו ורבורג ב-1911
 לידה:  20 ביולי 1859 המבורג, הקונפדרציה הגרמנית 
 פטירה:  10 בינואר 1938 (בגיל 78) ברלין, גרמניה הנאצית 
 ענף מדעי:  ביולוגיה
 מקום מגורים:  גרמניה, ארץ ישראל
 מקום קבורה:  דגניה א 
 מקום לימודים:  האוניברסיטה של שטרסבורג  אוניברסיטת בון 
 מוסדות:  אוניברסיטת הומבולדט של ברלין 
 פרסים והוקרה:  יישוב שדה ורבורג, הסוג הבוטני ורבורגיה
 צאצאים:  Gustav Otto Warburg 
 הערות:  אחד מעמודי התווך של הציונות בגרמניה
 תרומות עיקריות
 חקר בוטני בארץ ישראל; הקמת מכון וולקני
 
אוֹטוֹ וַרְבּוּרְג (בגרמנית: Otto Warburg;‏ 20 ביולי 1859, המבורג – 10 בינואר 1938, ברלין) היה בוטנאי יהודי-גרמני בעל שם עולמי, שהיה אחד מעמודי התווך של הציונות בגרמניה ויושב ראש ההסתדרות הציונית.
קורות חיים > תחילת דרכו

ורבורג נולד בהמבורג למשפחה יהודית מתבוללת ועשירה. בשנת 1879 סיים את לימודיו התיכוניים בגימנסיה יוקרתית בהמבורג, והחל בלימודים אקדמיים בבוטניקה, כימיה וזואולוגיה באוניברסיטאות ברלין ובון. בשנת 1883 סיים את הדוקטורט שלו באוניברסיטת שטרסבורג.
בשנת 1885 ביקר באנגליה לצורך הכנות למסע לחקר הצמחייה הטרופית באסיה, שאליו יצא בסתיו אותה שנה. הוא החל את מסעו בהודו וציילון (סרי לנקה), ושהה באסיה קרוב לארבע שנים. במהלך המסע הוא ביקר בטאיוואן, ביפן, בקוריאה, בפיליפינים, בג'אווה ובגינאה החדשה. הוא התמקד בחקר יערות הגשם, אסף אלפי דוגמאות של צמחים שונים, כתב תיאורים בוטניים מפורטים ואת רשמי מסעו.
בקיץ 1889 חזר לגרמניה מאוסטרליה. עם חזרתו החל לקטלג את ממצאיו ולתעד אותם, תוך שהוא מגדיר לראשונה סוגים ומינים חדשים של צמחים.
קורות חיים > חוקר ומרצה

בשנת 1891 החל ורבורג לעבוד כמרצה אורח באוניברסיטת ברלין.
משנת 1897 החל להכין את הפוסט-דוקטורט שלו בתחום צמחי המרפא, התקבל כפרופסור לחקלאות טרופית בפקולטה ללימודי המזרח וכן ייסד עם פרופ' וולטמן את כתב העת המדעי "הצמחים הטרופיים" (Der Tropen Pflanzer), שעסק בתחום זה. ורבורג היה עורכו של כתב עת זה במהלך 24 השנים הבאות.
אחת מעבודותיו המדעיות הבולטות עסקה באגוז המוסקט.
בגלל מוצאו היהודי לא יכול היה ורבורג להתקבל כפרופסור מן המניין באוניברסיטה, ולכן כבר בשנת 1896 נמנה עם מייסדי "הוועדה לכלכלה קולוניאלית" ומונה כמנהלה. לאחר מכן עסק בנושא קידום החקלאות והכנסת צמחים נוספים כגידולי שדה במושבות הגרמניות מעבר לים.
בנוסף הקים חברות שעסקו בהקמת מטעים ושיווק של קקאו, קפה וגומי, ופרסם מונוגרפיות שעסקו במטעים אלה.